section_heading: Radnja
paragraph_text: Serija prati obitelj Pavić, Anu Pavić, njenog supruga Borisa Pavića i njihovog novorođenog sina Ivana. Par planira put u Bruxelles gdje žele započeti novi život "prema europskim standardima". Njihov plan brzo pada u vodu kada im se u kuću usele Anina sestra Tamara sa svojom obitelji (suprugom Jadrankom i sinom Lukasom) i njihov zajednički otac Drago. Dvije obitelji potpuno suprotnih pogleda na svijet, morat će prebroditi međusobne razlike i naučiti živjeti u zajedničkoj harmoniji. Stvar se još više zakomplicira kada se u susjedstvo doseljava ekscentrični susjed Martin Prosinečki sa svojom djevojkom Ivankom nakon čega Drago i Martin postaju najbolji prijatelji.